Tulo Hadekseen
Tämä ikuisuuden ranta on,
 ohi virran vierivän nään.
 Ja kuolema soittelee pensaissa
 samaa yksitoikkoista säveltään.

 Miksi vaikenit, kuolema, nyt?
 Olemme kaukaa saapuneet
 ja sinua kuulla isoamme,
 ei meille koskaan imettäjä
 niin laulanut kuin sinä nyt.

 Seppelen, jota ei päässäni nähty,
 jalkoihisi tuon.
 Sinä näytät minulle ihanan maan
 ja korkeat palmut sen
 ja kaipuun lainehtimassa
 ohi pylväsrivien.

Edith Södergran
Runot
Uuno Kailas